ZMLUVA O DIELO
uzatvorená podľa ustanovenia § 536 a nasl. Obchodného zákonníka

Článok I.

Zmluvné strany

1.1. Objednávateľ : Mesto Dunajská Streda
Zastúpený : JUDr. Hájos Zoltán  - primátor mesta
Sídlo: Hlavná 50/16, 929 01 Dunajská Streda
IČO: 00305383
DIČ: 2021129968
Bankové spojenie :
Číslo účtu :
( ďalej len „objednávateľ“)
1.1. Dodávateľ :
Zastúpený: :
Vybavuje: :
IČO :
IČ DPH :
Bankové spojenie :
Číslo účtu :
Zapísaný v Obchodnom registri 
(ďalej len „dodávateľ“)

Článok II.
Predmet zmluvy

2.1. Predmetom tejto zmluvy je zhotovenie diela „Rozšírenie kamerového systému v lokalite termálneho kúpaliska Dunajskej Stredy“ 
2.2. Dodávateľ sa zaväzuje zhotoviť dielo pre objednávateľa (dodanie ...ks kamier kompatibilných so systémom centrálneho dispečingu mesta Dunajská Streda -Mestskej polície v Dunajskej Strede a ich montáž)  riadne a v dohodnutom termíne a zabezpečiť súvisiace dodávky a služby špecifikované a v položkovitom rozpočte .
2.3. Objednávateľ sa zaväzuje zaplatiť za predmet plnenia cenu uvedenú v článku III. tejto zmluvy na účet dodávateľa uvedený v záhlaví tejto zmluvy.
2.4. Nedodržanie záväzku dodania predmetu plnenia v dohodnutom množstve, v cene a termíne zo strany dodávateľa budú zmluvné strany považovať za podstatné porušenie zmluvy.

Článok III.
Cena a platobné podmienky

3.1. Cena za predmet zmluvy je stanovená dohodou v zmysle zákona NR SR č.18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon NR SR č. 18/96 Z.z o cenách v znení neskorších úprav. Zmluvná cena bola určená v zmysle súťažných podkladov – súťaže  zákazky nebežného charakteru  podľa bodu ....... – „Spôsob určenia ceny“ a zahŕňa položky špecifikované v ponukovom rozpočte. 
3.2. Cena za predmet zmluvy je stanovená nasledovne:
    cena  bez DPH			 Eur 
 DPH	20%                                     			   Eur	 
 Konečná cena spolu 	  		                       Eur
Presný rozsah ocenených prác je uvedený v Prílohe č.1 tejto zmluvy.
3.3. Na výšku ceny má vplyv:
•	zmena sadzby DPH,
•	rozšírenie alebo zúženie rozsahu Diela zmluvnými stranami,
•	skutočnosť, že dodávateľ nevykoná niektoré práce ocenené podľa  Položkovitého rozpočtu, ak sa v priebehu realizácie Diela ukáže, že tieto práce nie je potrebné vykonať, čo písomne odsúhlasí poverený zástupca objednávateľa,
3.4. Predmet zmluvy bude financovaný zo štátneho rozpočtu Slovenskej republiky na rok 2013 na zabezpečenie úloh prevencie kriminality a z rozpočtu objednávateľa.
3.5. Dodávateľ nie je oprávnený  poveriť výkonom diela alebo jeho časti subdodávateľa. 
3.6. Právo na zaplatenie ceny vzniká dodávateľovi riadnym splnením jeho záväzku spôsobom a v mieste plnenia v súlade s touto zmluvou. 
3.7. Po prevzatí predmetu zmluvy zástupcom objednávateľa v mieste plnenia, dodávateľ vystaví faktúru a odošle ju na adresu: Mesto Dunajská Streda Hlavná 50/16,92901 Dunajská Streda v troch vyhotoveniach.
3.8.Daňový doklad – faktúra musí obsahovať všetky náležitosti v súlade s § 71 ods. 2 zákona č. 222/2004 Z.z. o dani z pridanej hodnoty v znení neskorších predpisov. K faktúre je dodávateľ povinný priložiť dodací list potvrdený oprávneným zástupcom objednávateľa. Dodávateľ je povinný uviesť na všetkých písomných materiáloch potvrdzujúcich plnenie zmluvy názov projektu v tvare: „Rozšírenie kamerového systému v lokalite termálneho kúpaliska Dunajskej Stredy“.
3.9. Dodávateľ sa zaväzuje riadne vystavenú faktúru doručiť objednávateľovi do 8 dní odo dňa termínu stanoveného na odovzdanie diela. 
3.10. Objednávateľ je povinný zaplatiť fakturovanú cenu v lehote do 30 dní odo dňa nasledujúceho po dni doručenia faktúry. Úhrada faktúr bude realizovaná výhradne prevodným príkazom z účtu v banke.

Článok IV.
Miesto, termín a spôsob plnenia

4.1. Miestom dodania a namontovania bezpečnostných kamier je lokalita termálneho kúpaliska  Dunajskej Stredy.
4.2.  Dodávateľ sa zaväzuje zhotoviť dielo – kamery dodať a namontovať v termíne do 10. decembra 2013.
4.3. Presné parametre kamier sú uvedené v Prílohe č.1 tejto zmluvy.

Článok V.
Práva a povinnosti zmluvných strán

5.1. Dodávateľ je povinný plniť predmet zmluvy riadne a včas, v súlade s ustanoveniami tejto zmluvy. 
5.2. Dodávateľ je povinný vyhotoviť podrobnú fotodokumentáciu potvrdzujúcu realizáciu každej aktivity; fotodokumentáciou je povinný zaznamenať stav pred realizáciou, počas realizácie a po realizácii každej aktivity, 
5.3. Objednávateľ je povinný prevziať riadne a včas zhotovené dielo a zaplatiť zaň dohodnutú cenu. Objednávateľ je oprávnený kontrolovať množstvo, neporušenosť a funkčnosť dodávaných kamier. V prípade, ak zistí nedostatky, je oprávnený nefunkčné kamery neprevziať, resp. vrátiť bez zaplatenia.
5.4. Objednávateľ je povinný zabezpečiť dodávateľovi potrebnú súčinnosť a všetky potrebné informácie za účelom plnenia zmluvy. 

Článok VI.
Zmluvné pokuty a úrok z omeškania

6.1. V prípade, že dodávateľ nedodrží termín plnenia dohodnutý v tejto zmluve (čl. IV. bod 4.2.) uhradí objednávateľovi  zmluvnú pokutu vo výške 0,05 % z ceny nedodaného predmetu plnenia za každý deň omeškania. Zaplatením zmluvnej pokuty nezanikajú práva objednávateľa na náhradu škody, ktoré vzniknú objednávateľovi porušením povinnosti dodávateľa.

Článok VII.
Zodpovednosť za škodu

7.1. Ak jedna zo zmluvných strán spôsobí akúkoľvek škodu druhej zmluvnej strane vo vzťahu k zmluve, zodpovednosť za škodu sa bude spravovať ustanoveniami § 373 a nasl.  Obchodného zákonníka.
7.2. Ak objednávateľovi vznikne povinnosť vrátiť do štátneho rozpočtu nepoužité finančné prostriedky (poskytnuté objednávateľovi zo štátneho rozpočtu) z dôvodu, že dodávateľ poruší ustanovenia tejto zmluvy, dodávateľ sa zaväzuje poskytnúť objednávateľovi náhradu škody vo výške nepoužitých finančných prostriedkov.

Článok VIII.
Záverečné ustanovenia

8.1. Zmluvné strany sa dohodli, že právne záväzné úkony budú uskutočňované písomnou formou.
8.2. Zmeny a doplnky tejto zmluvy je možno vykonávať na základe dohody zmluvných strán iba formou písomných dodatkov k tejto zmluve, ktoré budú neoddeliteľnou súčasťou tejto zmluvy. K návrhu dodatkov tejto zmluvy  sa strany zaväzujú vyjadriť v lehote 3 pracovných dní od jeho doručenia.
8.3. Dodávateľ berie na vedomie, že predmet zmluvy je financovaný tiež zo štátneho rozpočtu Slovenskej republiky na rok 2013 na zabezpečenie úloh prevencie kriminality, je preto povinný spolupracovať s objednávateľom pri zabezpečení súčinnosti s týmito orgánmi, ako poskytovateľmi pomoci a podpory pre zhotovenie tohto diela.
8.4. Zmluvné strany sa zaväzujú riešiť prípadné spory, vyplývajúce z tejto zmluvy,  formou zmieru prostredníctvom svojich poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušného súdu.
8.5. Ak nie je dohodnuté v tejto zmluve inak, riadia sa právne vzťahy touto zmluvou zvlášť neupravené príslušnými ustanoveniami Obchodného zákonníka a ostatných súvisiacich právnych predpisov.
8.6. Táto zmluva nadobúda platnosť dňom podpisu všetkými zmluvnými stranami. V prípade rozdielnosti dátumov podpisu sa za deň platnosti považuje posledný dátum podpisu. 
8.7. Táto zmluva je s odkazom na ustanovenie § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou Zmluvou a nadobúda účinnosť dňom nasledujúcim po dni jej zverejnenia. 
8.8. Zmluvné strany si túto zmluvu prečítali, jej obsahu porozumeli a na znak súhlasu vlastnoručne podpísali.
8.9. Zmluva je vyhotovená v troch rovnopisoch, z ktorých objednávateľ obdrží dva rovnopisy a dodávateľ jeden rovnopis.

V Dunajskej Strede dňa .................			V...................dňa ......................

Za objednávateľa: 							Za dodávateľa: